NaiveNeuron/SloPal huggingface dataset:
Danko, Andrej, predseda NR SR (2019-10-28):
Prosím, prezentujme sa a hlasujeme. Poprosím kľud. (Hlasovanie.) Prítomných 128, za 45, proti 13, zdržalo sa 69, nehlasoval 1. Konštatujem, že sme sa uzniesli, že nebudeme pokračovať v rokovaní o návrhu zákona. Pristúpime k hlasovaniu o písomných odpovediach členov vlády Slovenskej republiky na interpelácie poslancov Národnej rady (tlač 1670). Dávam hlasovať o uznesení, ktorým Národná rada berie na vedomie písomné odpovede členov vlády na Interpelácie poslancov písomne podané predsedovi Národnej rady do 19. septembra 2019. Prosím, prezentujme sa a hlasujme. (Hlasovanie o uznesení k písomným odpovediam členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky , tlač 1670.) (Hlasovanie.) Prítomných 132, za 76, proti 7, zdržalo sa 49. Konštatujem, že sme navrhované uznesenie schválili. Poprosím poslanca Bernaťáka; teraz budeme hlasovať o bode 110 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich (tlač 1604). Spravodajcom je člen ústavnoprávneho výboru poslanec Bernaťák. Prosím ho, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1604.)
Danko, Andrej, predseda NR SR (2018-09-12):
Ďakujem, dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Ďurovčíkovi.
Hrnčiar, Andrej, podpredseda NR SR (2016-09-21):
Ďakujem. Končím možnosť nahlásiť sa s faktickými poznámkami. Nech sa páči, ďalší v rozprave vystúpi pán poslanec Sopko.
Mažgút, Ján, poslanec NR SR (2024-05-21):
Pán predsedajúci, dajte, prosím, hlasovať o návrhu zákona ako o celku so schválenými pozmeňujúcimi a doplňujúcimi návrhmi s odporúčaním gestorského výboru schváliť.
J. Rusnák, poslanec: (2003-09-18):
Keďže uvedený materiál máte pred sebou, sústredím sa len na faktické veci, ktoré nám umožnia hlasovať. Zákonom č. 276/2001 Z. z. o regulácii v sieťových odvetviach a o zmene a doplnení niektorých zákonov bol zriadený Úrad pre reguláciu sieťových odvetví ako orgán štátnej správy... (Veľký ruch v sále.)
Blanár, Juraj, podpredseda NR SR (2022-05-19):
Pán poslanec Kočiš s faktickou poznámkou. (Krátka pauza.) Zapnite pána poslanca Kočiša. Je prihlásený. Nejaký problém? Ešte raz. Aha. Nech sa páči, môžete.
A. Belousovová, podpredsedníčka NR SR: (2008-11-05):
Faktické poznámky na vystúpenie pani poslankyne Žitňanskej nie sú. Uzatváram možnosť prihlásiť sa s faktickými poznámkami. A teraz sa pýtam, či sa chce niekto prihlásiť do rozpravy ústne. Ústne sa do rozpravy prihlásila pani poslankyňa Laššáková. Uzatváram možnosť podania ústnych prihlášok do rozpravy. Pani poslankyňa, máte slovo.
Bugár, Béla, podpredseda NR SR (2018-06-14):
Je s tým všeobecný súhlas? Áno. (Súhlasná reakcia z pléna.) Ďakujem pekne. Procedurálny, pán poslanec Klus.
Pellegrini, Peter, predseda NR SR (2015-04-22):
S reakciou na faktické, pán podpredseda Číž.
Blanár, Juraj, podpredseda NR SR (2021-02-25):
Pán poslanec Krajčír, nech sa páči.
P. Paška, predseda NR SR: (2009-12-02):
(Hlasovanie.) 138 prítomných, 108 za, 28 sa zdržalo, 2 nehlasovali. Tento návrh sme schválili.
Blanár, Juraj, podpredseda NR SR (2020-11-04):
Pán poslanec Lehotský, s ďalšou faktickou poznámkou, nech sa páči.
Laurenčík, Milan, podpredseda NR SR (2022-06-24):
Zastavte čas, prosím, pánovi poslancovi. Nech sa páči, pokračujte.
Bugár, Béla, podpredseda NR SR (2011-11-29):
Pani poslankyňa Kiššová, nech sa páči môžete reagovať na faktické poznámky.
B. Bugár, podpredseda NR SR: (2004-06-24):
Ľ. Navrátilová, poslankyňa: Ďakujem za slovo. Diskusia o tom, či jednorazová kompenzácia je systémovým, alebo nesystémovým opatrením, myslím si, že tu nebude prebiehať, lebo vieme všetci, že to nie je systémové opatrenie. Na druhej strane ma dosť mrzí stav, v ako prebiehala diskusia, či má byť vyplatená, alebo nemá byť vyplatená. Vrátim sa krátko do minulosti, keď nápady tohto typu boli posielané do sfér populizmu. Boli nazývané ako opatrenie, ktoré robia ľudia, ktorí nevedia, čo robia. Napokon s tým vyšla vláda. Dobre. Beriem aj to, že vláda nakoniec uznala, že takéto jednorazové opatrenie je potrebné urobiť. Čo ma ale mrzí ďalej je fakt, že pána ministra zaviazala tým, že pokiaľ by bola táto suma navŕšená nad úroveň tisíc korún, je pán minister povinný tento návrh stiahnuť z rokovania Národnej rady. A teraz čo má robiť taký poslanec ako som ja, ktorý si myslí, že 2 000 korún je tá suma, ktorá patrí tým dôchodcom? Takže keď zahlasujem za zvýšenie, nedostanú tí dôchodcovia vôbec nič a v konečnom dôsledku im ešte poškodím. Takže toto bolo podľa môjho názoru veľmi nefér, lebo tu mala prebiehať diskusia o tom, či tých tisíc korún stačí, alebo tých tisíc korún nestačí. A ak nestačí, ak máme na všelijaké akcie, ktoré sú niekoľko miliardové a prejde to tu povedzme za pätnásť minút, prečo táto jedna akcia, ktorá mala pomôcť tým, ktorí naozaj si myslím, že sú v tomto roku poškodení, prebieha pod takou strašnou averziou a neschopnosťou zmobilizovať tú časť prostriedkov, ktorú by tí ľudia mali dostať. Takže pokiaľ sa bude niekomu zdať, že Slobodné fórum nebude hlasovať za zvýšenie 1 000 korún, bude to len z toho dôvodu, že máme tú zodpovednosť, že radšej 1 000 korún ako nič. Ďakujem.
Pellegrini, Peter, predseda NR SR (2023-12-22):
S faktickými poznámkami piati páni poslanci. Ako prvý, pán poslanec Pročko.
Rafaj, Rafael, poslanec NR SR (2011-05-27):
Ďakujem za slovo, pán predsedajúci. Vážené pani kolegyne a páni poslanci, v podstate toto je posledné vystúpenie k tej rozsiahlej diskusii, ktorej rozsah, emócie a reakcie hovoria a vypovedajú o tom, že táto problematika je vážna a že nás nepochybne znepochybňuje, či už jednu časť viac, alebo druhú časť menej. Nemôžem súhlasiť s predkladateľom vyhlásenia zahraničného výboru a pokúsim sa vyvrátiť jeho tézy o tom, že by vyhlásenie alebo návrh z dielne SNS bol nejakým spôsobom menej štandardný, než sú páni diplomati zvyklí. Predovšetkým dovoľte mi vyjadriť počudovanie, že keď som ja prišiel na zahraničnom výbore s tou tézou, že brať na vedomie je naozaj neakceptovateľné, tak nebola nijaká ochota. Nakoniec zrejme, keď by bolo dobré, aby sa prijalo nejaké vyhlásenie, tak predkladatelia rýchlo, ako obyčajne, stiahli trošku chvost a Matovič si zasa urobí nejaké ďalšie body. (Povedané so smiechom.) Ale, pán poslanec Šebej, ak je podľa vás vyhlásenie alebo obsah SNS „hlučný“, ako ste povedali, ja hovorím, že z návrhu vládneho vyhlásenia „sála hrobové ticho“. Chcem upozorniť, že v prípade vypustenia v podstate zostane už len jedna zmienka, že parlament odmieta exteritoriálne účinky. Ale v podstate takmer do roka a do dňa opakujeme už prijaté vyhlásenie z 25. mája 2010, v ktorom tento istý parlament, Národná rada Slovenskej republiky už raz vyjadrila hlboké znepokojenie a odmietla exteritoriálne účinky maďarskej legislatívy. V podstate my to znova len opakujeme. Na margo toho, že či by vyhlásenie malo obsahovať, alebo nemalo obsahovať prívlastky alebo prídavné mená, tak aj pánovi Šebejovi aj ďalším, ktorých to zaujíma, len uvádzam niekoľko prípadov. (Ruch v sále. Rečník sa obracia so žiadosťou na predsedajúceho: „Mohol by som poprosiť?“)
Kišš, Štefan, poslanec NR SR (2023-12-12):
Ďakujem pekne. V tom lex konsolidácia máme zásadné otázky, že k otázke environmentálnej alebo klimatickej sme sa dostali až teraz. Super, Michal, že sa o tom konečne môžme rozprávať a že si dal tento príspevok. Ja by som chcel doplniť, že na samotnú zelenú transformáciu máme dnes z rôznych európskych zdrojov k dispozícii 15 miliárd eur. Väčšina z nich modernizačný fond, plán obnovy, eurofondy a ďalšie dokonca nie sú ani rozpočtovo negatívne, teda nezvyšujú deficit, čo zvyšuje deficit, sú zdroje v envirofonde, kde sme za viac ako dekádu naakumulovali na účtoch viac ako miliardu eur, ktoré nám tam ležia a nepomáhajú ekonomike. Ja by som chcel podporiť vládu v snahe čo najskôr investovať tieto peniaze, pretože keď chcete ozdraviť verejné financie, a to ako sa radi hlásite k tomu, že by to nemalo dopadať na ľudí, tak toto je spôsob. A keď to urobíte čím skôr, tak v treťom alebo štvrtom roku, ak vydržíte, vašej vlády, nás tá konsolidácia bude bolieť menej, pretože prinesie úžitok ľuďom, firmám, celej ekonomike. A to jednak spôsobom, že budeme menej závislí od cudzích energií vďaka diverzifikácii našich zdrojov a čo je ešte podstatnejšie pre ľudí energie môžu byť lacnejšie. Zopakujem, môžeme mať lacnejšie energie vďaka tomu, že minieme cudzie peniaze európske.
Zmajkovičová, Renáta, podpredsedníčka NR SR (2012-09-14):
Vyhlasujem všeobecnú rozpravu za skončenú. Predpokladám, pán minister, že chcete k rozprave zaujať stanovisko. Nech sa páči, máte slovo.
Mihál, Jozef, poslanec NR SR (2016-11-28):
Tak ja bez ohľadu na rovnakú farbu straníckeho trička určite podporujem všetky prednesené názory kolegynky Cigánikovej. Je jasné a je cítiť, že rozumie tejto téme, je to jej obor, z ktorého prišla do Národnej rady ako zriaďovateľka zariadení pre malé deti, a všetky tieto štyri návrhy majú svoj racionálny podklad. Ja neviem, či je to bezbariérovosť, tak ako je nastavená v zákone, v prechodných ustanoveniach je to nastavené jednoducho príliš prísne, príliš prísne, likvidačne a veľmi mi, samozrejme, vadí aj ten vekový limit tri roky. On je pochopiteľný z hľadiska..., no pochopiteľný v úvodzovkách, z hľadiska toho slovenského rezortizmu tu je ministerstvo práce, sociálnych vecí a rodiny a tam úplne niekde ďaleko, niekde, kde nekomunikujeme, nevieme sa spolu baviť, je ministerstvo školstva, ktoré sa stará o deti, ktoré sú deti nad tri roky veku. Ako ja tomu jednoducho nerozumiem, ako je toto možné, a myslím si, že mala by sa tu konečne chytiť do ruky, malo by sa tu konečne začať zdravo uvažovať a zohľadniť ten prechod dieťaťa z jaslí do škôlky, to skrátka nemôže byť tak, že niekto dosiahne vek tri roky, keď ich dosiahne v januári, tak tam ešte môže zostať do konca roka, keď tie tri roky dosiahne 30. decembra, tak na druhý deň musí z tých jaslí odísť, veď to nedáva žiadny zdravý zmysel a odôvodnenie typu, lebo to je ministerstvo školstva, to skrátka nemôže obstáť.
Laššáková, Jana, doterajšia podpredsedníčka NR SR (2016-03-23):
Pani poslankyňa Simona Petrík.
Grendel, Gábor, podpredseda NR SR (2021-09-22):
Otváram rozpravu, do ktorej som nedostal žiadnu písomnú prihlášku. Pýtam sa, či má niekto z poslancov záujem prihlásiť sa ústne do rozpravy. Nikto. Končím možnosť prihlásiť sa do rozpravy. Pán navrhovateľ sa hlásil, takže, nech sa páči, máte priestor.
Hrnčiar, Andrej, podpredseda NR SR (2019-04-04):
Pán poslanec Blanár je tu. Takže pán poslanec Blanár sa pýta ministra práce, sociálnych vecí a rodiny Slovenskej republiky Jána Richtera: „Vážený pán minister, Slovensko sa uchádza o sídlo pre európsky orgán práce. Ako by ste zhrnuli výsledky vašich rokovaní o podpore členských štátov?“ Za ministra Richtera bude odpovedať ministerka zdravotníctva Andrea Kalavská, nech sa páči.
Drábiková, Lucia, poslankyňa NR SR (2022-10-25):
Vážený pán predsedajúci, vážené pani poslankyne, vážení páni poslanci, dovoľte mi predložiť spoločnú správu výborov Národnej rady Slovenskej republiky o prerokovaní návrhu poslankyne Národnej rady Slovenskej republiky Jany Žitňanskej na vykonanie, na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia v znení neskorších predpisov, tlač 1150. Národná rada Slovenskej republiky (rečníčka si odkašlala), pardon, uznesením č. 1593 z 21. septembra 2022 pridelila predmetný návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci. Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie predmetného návrhu zákona v druhom čítaní vo výboroch. Predmetný návrh zákona, tlač 1150, prerokovali a odporučili Národnej rade Slovenskej republiky schváliť oba určené výbory. Z uznesení výborov Národnej rady Slovenskej republiky pod bodom III tejto spoločnej správy vyplývajú štyri pozmeňujúce a doplňujúce návrhy. Gestorský výbor odporúča návrh zákona v znení schválených pozmeňujúcich a doplňujúcich návrhov schváliť. Gestorský výbor odporúča hlasovať o návrhoch 1 až 4 v štvrtej časti tejto spoločnej správy spoločne so stanoviskom gestorského výboru schváliť. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky (rečníčka si odkašlala), pardon, v druhom čítaní bola schválená uznesením Výboru Národnej rady Slovenskej republiky pre sociálne veci (rečníčka si odkašlala) č. 233 (rečníčka si odkašlala), ja sa ospravedlňujem, v druhom čítaní bola schválená uznesením Výboru Národnej rady Slovenskej republiky pre sociálne veci č. 233 z 18. októbra 2022. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona o rokovacom poriadku Národnej rady. Pán predsedajúci, otvorte, prosím, rozpravu.
Jurinová, Erika, podpredsedníčka NR SR (2013-10-17):
Pán poslanec, na vaše vystúpenie nie sú faktické? Je faktická poznámka. Uzatváram možnosť prihlásiť sa. Nech sa páči, pán poslanec Sulík.
Vetrák, Milan, poslanec NR SR (2022-06-15):
Ďakujem za slovo. Ja navrhujem, aby sme parlamentnú tlač 1047, to je hmotná zodpovednosť, presunuli na najbližšiu riadnu schôdzu Národnej rady.
Švantner, Dušan, poslanec NR SR (2011-03-30):
Ďakujem, pán predseda. Pán poslanec, ja si myslím, že vzhľadom na váš vek ste ten referát prečítali bez toho, aby ste hlbšie uvažovali nad tým, o čom hovoríte. Ja spomeniem len dve také pasáže. Prvá pasáž bola tá, kde ste obvinili Slovenskú národnú stranu, že robila veľké problémy v zahraničnej politike. No už mi len povedzte, aké problémy robila. My sme, povedal by som, ešte veľmi jemne a slabo reagovali na to, čo sa robilo na južnom území Slovenska, keď tam pochodovali ľudia zo 64 žúp a gardy z Jobbiku. To bolo zlé pre Slovenskú republiku, že sme na to reagovali? A ďalšia vec. S obavami sledujete vývoj na Ukrajine a v Bielorusku. Viete, ja s obavami sledujem vývoj v Maďarsku pod vedením Orbána. Zamyslite sa nad tým, čo ste hovorili, čo ste prečítali, a na budúce viacej uvažujte nad tým, čo idete povedať. Ďakujem.
Mojš, Milan, poslanec NR SR (2014-07-03):
Pán predseda, dajte hlasovať o návrhu zákona ako o celku s odporúčaním gestorského výboru schváliť.
Kavecká, Monika, poslankyňa NR SR (2022-11-08):
Ďakujem veľmi pekne. Pán predsedajúci, v rozprave k návrhu zákona vystúpili poslankyne Jana Bittó Cigániková a Jana Žitňanská, ktorá podala pozmeňujúci návrh. Môžme pristúpiť k hlasovaniu o bodoch zo spoločnej správy. Spoločná správa obsahuje tri body. Dajte, prosím, hlasovať.
A. Belousovová, podpredsedníčka NR SR: (2008-11-28):
Pán poslanec Fronc má slovo. Nech sa páči.
Hrušovský, Pavol, podpredseda NR SR (2010-12-14):
Pán poslanec Golian.
Laššáková, Jana, podpredsedníčka NR SR (2012-11-07):
Ďakujem, pán minister, zaujmite miesto určené pre navrhovateľov. A teraz dávam slovo spoločnému spravodajcovi z výboru pre hospodárske záležitosti poslancovi Marošovi Kondrótovi, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru. Nech sa páči, pán spravodajca.
P. Hrušovský, predseda NR SR: (2005-05-24):
(Hlasovanie.) 138 prítomných, 131 za,  3 proti, 3 sa zdržali, 1 nehlasoval. Bod 34 sme schválili. Teraz budeme hlasovať o bode 35 zo spoločnej správy. Gestorský výbor odporúča schváliť ho.
Pellegrini, Peter, predseda NR SR (2023-12-07):
Prosím, prezentujme sa a hlasujme o návrhu, aby Národná rada prerokovala tento návrh zákona v skrátenom legislatívnom konaní. (Hlasovanie.) Prítomných 139 poslancov, za 84, proti 34, zdržali sa 20, nehlasovali 1 poslanec. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní . Ďalej nasleduje hlasovanie a poprosím pána poslanca Justína Sedlákovi, aby uviedol hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon číslo... (reakcia z pléna), začali sme hlasovanie, nemôžu byť procedurálne návrhy, až keď skončí celý proces hlasovania. Po hlasovaní, keď, ešte raz, nemôžem udeliť procedurálny návrh, keď sa začala procedúra hlasovania, ak chápete. (Reakcie z pléna.) Kolegyne, kolegovia, platí to hlasovanie, ako som ho ja uviedol, nie to, čo je uvedené na tabuli, to bola chyba technikov, ja som uviedol, že hlasujeme o tlači 81, tak ako ste vedeli, a preto vaše hlasovanie je platné a upraví sa v technickom zariadení spätne, že sme hlasovali o tlači 81 tak, ako som ako predsedajúci tomu uviedol. A ďakujem pekne za upozornenie, že išlo o túto technickú chybu. Poprosím teda, aby to dali do poriadku technici. Budeme teda hlasovať o tlači 55, overte si to, prosím, na technickom úseku, 55, o vládnom návrhu zákona na skrátené legislatívne konanie o vládnom návrhu zákona, ktorým sa mení a dopĺňa zákon č. 213/2019 Z. z. o odplatách a o poskytovaní príspevku v civilnom letectve. Prosím pána poslanca Sedláka, aby hlasovanie uviedol. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 213/2019 Z. z. o odplatách a o poskytovaní príspevku v civilnom letectve a o zmene a doplnení niektorých zákonov v znení neskorších predpisov , tlač 55.)
Glváč, Martin, podpredseda NR SR (2019-09-12):
Ďakujem. Prosím, pán podpredseda vlády, aby ste v limite 15 minút odpovedali na otázky adresované predsedovi vlády podľa vyžrebovaného poriadia. Prvá otázka je od pani poslankyne Dariny Gabániovej, ktorá sa nachádza v sále, a znie: „Pán premiér, aké témy sú dôležité pre štáty V4, ktoré je potrebné tlmočiť na pôde EÚ? Aké témy budete prerokovávať na stretnutí V4?“ Nech sa páči.
Hrnčiar, Andrej, doterajší podpredseda NR SR (2020-03-20):
Pán poslanec Patrick Linhart.
Blaha, Ľuboš, podpredseda NR SR (2024-05-15):
Na vaše vystúpenie, pán poslanec, evidujem jedenásť faktických poznámok, ako prvá sa prihlásila pani poslankyňa Jana Hanuliaková. Nech sa páči.
Danko, Andrej, podpredseda NR SR (2024-10-02):
(Povedané súbežne s rečníkom.) ... keď som mal chrípku, tak beriem, ale nie na hlavu. Dobre? Ako niekto iný. Nech sa páči.
Laššáková, Jana, podpredsedníčka NR SR (2013-09-18):
Pán poslanec Poliačik, nech sa páči. Pán poslanec Švejna asi nebol procedurálny. Dobre, pán poslanec Poliačik, nech sa páči.
Hrnčiar, Andrej, podpredseda NR SR (2018-01-30):
Vyhlasujem všeobecnú rozpravu za skončenú. Pán podpredseda vlády, chcete zaujať stanovisko k rozprave? Nech sa páči.
Laurenčík, Milan, podpredseda NR SR (2020-10-20):
S reakciou na faktické poznámky, pán poslanec Miroslav Žiak.
P. Hrušovský, predseda NR SR: (2004-06-30):
(Hlasovanie.) 130 prítomných, 68 za návrh, 33 proti, 28 sa zdržalo, 1 nehlasoval. Námietku pána poslanca Biroša sme schválili, to znamená, že budeme hlasovať ešte raz o návrhu, ktorý podala pani poslankyňa Podracká. V tejto chvíli som však prerušil rokovanie o tomto bode. Poprosím pána poslanca Bíroša, aby ako poverený člen výboru pre zdravotníctvo uviedol návrhy hlasovania k prerokúvanému vládnemu návrhu zákona o náhrade za bolesť a o náhrade za sťaženie spoločenského uplatnenia, pána ministra zdravotníctva, aby zaujal svoje miesto pre navrhovateľov a pána poslanca Bíroša o návrh hlasovania. (Ruch v rokovacej sále.) P. Biroš, poslanec: Vážený pán predseda, vážený pán minister, kolegyne, kolegovia, poprosím, aby sme pristúpili k schvaľovaniu bodov zo spoločnej správy. Gestorský výbor odporučil hlasovať za body 1, 2, 3, 4, 5, 6, 8, 9, 11, 13, 14, 15, 17, 18, 19, 20 s návrhom gestorského výboru schváliť. Poprosím, dajte hlasovať.
Suja, Miroslav, poslanec NR SR (2022-06-24):
Tak, vážení kolegovia, dozvedeli sme sa, že jednoduchého ministra Budaja obhajuje Pročko. Tak od Pročka (povedané so smiechom) sme sa dozvedeli, že my na Poľane máme dve diaľnice. To ako nám idú teraz na východe a všade závidieť, lebo Poľana, v Detve na Poľane máme dve diaľnice. Dobre. Som rád, že máme dve diaľnice v Detve. Viete, každý má právo na svoj názor a aj blázni v Kremnici, by ste sa čudovali, tiež majú právo na svoj názor a lekári im to dovolia. Áno, aj keď by spochybňovali sudcu, tak ten lekár povie, áno, môžeš. Aj keby tam behali holí po námestí, lekár mu povie, áno, môžeš, však to prospeje psychike. Aj keď tvrdia, že včelári si zotročili včely, aj keď útočia na fotobunky alebo fotobúdky, ktoré sú originál prerobené na mäkký turizmus, na švédsky model, aj vtedy by povedal, áno, môžeš. To vám povedia. V tejto Kremnici vám to normálne tí lekári povedia. Ale to ešte neznamená, že takíto blázni a pomätenci majú pravdu. Nemám čo viac dodať k tomuto vystúpeniu nášho kolegu.
B. Hradecký, poslanec: (2009-09-08):
Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona Národnej rady Slovenskej republiky o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel zaradil ho na rokovanie dnešnej 40. schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh spĺňa z formálno-právnej stránky všetky náležitosti návrhu zákona uvedené v § 67 a 68 zákona Národnej rady Slovenskej republiky o rokovacom poriadku Národnej rady Slovenskej republiky, ako i náležitosti určené v legislatívnych pravidlách. Z hľadiska vecného zastávam stanovisko, že predmetný návrh rieši závažnú problematiku. Pán predsedajúci, prosím, otvorte rozpravu k uvedenému návrhu zákona.
Pellegrini, Peter, podpredseda NR SR (2020-04-29):
S reakciou pán poslanec Taraba.
Kazda, Radovan, poslanec NR SR (2020-04-07):
Ďakujem. Pán poslanec Kuffa, iba tri veci. Vy tu hovoríte, že odpad nezakopávame, miera skládkovania je zhruba 50 %, neviem presné číslo teraz. Čiže áno, aj ho zakopávame, zvyšná časť končí bude energetickým zhodnotením alebo, alebo inou mierou, inou mierou recyklácie a tak ďalej. To znamená, že nie je pravda, že slovenské odpadové hospodárstvo je v nejakých, akože úplne zle na tom, v tých štatistikách európskych sme na tom relatívne dobre, primerane k tomu HDP, ktorý produkujeme. Druhá vec, vodu sa, vodu môžeme piť priamo z vodovou, načo ju baliť. Na to existuje jednoduchá odpoveď, pretože existuje po nej dopyt. To znamená, že pokiaľ chcete zrušiť dopyt ľudí po tom, aby mali nejaké nápoje iné ako z vodovodu, tak nech sa páči, ale ja rozhodne budem proti. Tretia, tretí bod, ten ma osobne zaujal, osobitne zaujal, že máme zaviesť vratné fľaše. V súčasnosti máme zavedený a pomerne veľmi kvalitný systém triedeného zberu prostredníctvom tých farebných kontajnerov. To už je zavedený systém vratných fliaš, s ním dosahujeme už výťažnosť približne 63 %, ale to bolo ešte v roku 2016, v súčasnosti už ideme až ku 70 %. To hovorím teraz o všetkých plastoch, ktoré sa tam zbierajú, ale veľmi podobné čísla budú aj v prípade nápojových obalov. A že máme zaviesť teda systém vratných fliaš, tak tomu naozaj nerozumiem, pretože jednak ho máme zavedený, a za druhé tento zákon, ktorý chcete teraz momentálne odložiť, ten práve zavádza vratné fľaše, takže neviem, sa mi to zdá, že trochu si protirečíte. Tak to je asi zhruba všetko, ďakujem.
Valášek, Tomáš, poslanec NR SR (2020-09-17):
Ono to bolo vlastne už odpovedané, myslím, ale pre istotu, objavili sa také informácie, že tá kompenzácia vlastne by išla mimo profesionálnych športov, len na amatérske športy a mládež. Ale už z povahy tých schém, ktoré ste popísali, logicky vyplýva, že máte na mysli aj profesionálny šport. Takže dobre tomu rozumiem?
P. Hrušovský, predseda NR SR: (2003-06-26):
M. Majdová, poslankyňa: ... akčnej skupiny na medzirezortnej úrovni z kompetentných pracovníkov určených ministerstiev na riešenie naliehavých problémov urgentných situácií a pre operatívnu a rýchlu spoluprácu pri riešení akútnych a neodkladných stavov.
Bittó Cigániková, Jana, poslankyňa NR SR (2022-05-06):
Vážený pán presedajúci, v rozprave k návrhu zákona vystúpilo šesť poslancov. Ako spravida... spravodajkyňa k predloženému návrhu zákona v prvom čítaní som odporučila, aby sa Národná rada Slovenskej republiky uzniesla v zmysle § 73 ods. 3 písm. b) na tom, že nebude pokračovať v rokovaní o návrhu zákona. Pán poslanec Schlosár v rozprave podal návrh, že Národná rada Slovenskej republiky v súlade s § 73 ods. 3 písm. c) prerokuje predložený návrh zákona v druhom čítaní. Pán predsedajúci, prosím, dajte hlasovať o návrhu poslanca Schlosára. O návrhu pána poslanca Schlosára, nep... bol pán pred... sekundu... aby sa prerokoval predložený návrh zákona v druhom čítaní. Ja som navrhla, aby sa nepo... aby sa nepokračovalo a pán poslanec Schlosár... (Reakcie z pléna.) Teraz sa hlasuje o Schlosárovi. To sa musí ako prvé. (Reakcie z pléna.) Je to celom zrozumiteľné. (Ruch v sále.) Pán poslanec Schlosár, ešte raz, pán poslanec Schlosár v rozprave podal návrh zákona, prepáčte (povedané so smiechom), podal návrh, že Národná rada v súlade s § 73 ods. 3 písm. c) prerokuje predložený návrh zákona v druhom čítaní. Čiže hlasujete o tom, či sa má ďalej o tomto zákone hlasovať, napriek tomu, čo som ja navrhla, musíme najprv hlasovať o pánovi poslancovi Schlosárovi. (Reakcie z pléna.) Pani Vaľová, hučíte zasa, tak sa ma pýtate, vám odpovedám. Tak keď viete, tak nehučte. Takže hlasujeme o tom, či sa bude pokračovať o zákone o interrupciách, ktoré zakazuje Ukrajinkám, aby išli na interrupcie teraz v čase vojny, keď ich znásilňujú. Hlasujeme o tom, či sa bude rozprav... o tom hlasovať ďalej. (Ruch v sále.) Ja za to nemôžem, že nepoznáte rokovací poriadok (povedané so smiechom), normálna vec. (Reakcie z pléna.) Čo robím náročky? Dala som návrh, potom ho dal pán Schlosár a podľa rokovacieho poriadku sa musí hlasovať o pánovi Schlosárovi. Čo, pani Vaľová, aký máte problém? Vyveštite nám.
Jurinová, Erika, podpredsedníčka NR SR (2015-11-12):
Ďakujem, pán minister. Pán spravodajca nechce záverečné slovo? Prerušujem rokovanie o tomto bode programu. Pristupujeme k druhému čítaniu o vládnom návrhu zákona o trestnej zodpovednosti právnických osôb a o zmene a doplnení niektorých zákonov . Vládny návrh zákona je uverejnený ako tlač 1715. Spoločná správa výborov má tlač 1715a. Opäť, nech sa páči, pán minister, odôvodnite vládny návrh zákona.
Hrušovský, Pavol, predseda NR SR (2011-10-21):
Hlasujeme, páni poslanci, o návrhu ako ho predložil na hlasovanie pán spoločný spravodajca. (Hlasovanie.) 143 prítomných, 77 za návrh, 64 sa zdržalo, 2 nehlasovali. Návrh sme schválili. Prosím ďalší návrh.
Hrnčiar, Andrej, podpredseda NR SR (2019-06-27):
Ďakujem. Chcel by som ešte upozorniť na rokovací poriadok, že pozmeňovací návrh musí byť zverejnený na internetovej stránke, nie je, lebo ste hovorili predtým, a najprv sa číta odôvodnenie a potom samotný návrh. Pán poslanec Kresák.
Šeliga, Juraj, podpredseda NR SR (2021-03-16):
S reakciou na faktickú poznámku pán poslanec Jarjabek, nech sa páči.
Sulík, Richard, podpredseda vlády a minister hospodárstva SR (2020-12-10):
Dobrý deň prajem, dámy a páni. Vážený pán predsedajúci, ctení poslanci, dovoľte mi, aby som z poverenia predsedu vlády a podľa § 131 ods. 7 rokovacieho poriadku Národnej rady ospravedlnil z dnešnej hodiny otázok neprítomných členov vlády. Neprítomní sú: minister pôdohospodárstva a rozvoja vidieka Ján Mičovský, minister obrany Jaroslav Naď, ktorý je na pracovnej ceste, minister životného prostredia Ján Budaj, minister vnútra Roman Mikulec, ktorý má pracovné povinnosti, a ministerka kultúry Natália Milanová, ktorá má tiež pracovné povinnosti, a všetkých týchto piatich ospravedlnených ministrov spája to, že nie sú na nich položené žiadne otázky. Ďakujem pekne.
Kolesík, Andrej, poslanec NR SR (2015-06-30):
Pán predseda, teraz dajte, prosím, hlasovať o návrhu zákona ako o celku s odporúčaním gestorského výboru schváliť.
Kyselica, Lukáš, poslanec NR SR (2022-11-10):
Len o bodoch 1,3, tak to aj legislatíva vyhodnotila. Takže dajme hlasovať o námietke.
V. Veteška, podpredseda NR SR: (2005-05-12):
(Prestávka.) (Po prestávke.)
Mezenská, Helena, poslankyňa NR SR (2015-06-30):
Vážený pán predsedajúci, panie poslankyne, páni poslanci, v rozprave nevystúpil žiaden poslanec. Dajte, prosím, hlasovať o uznesení Národnej rady Slovenskej republiky, a to o tom, že podľa čl. 86 písm. d) Ústavy Slovenskej republiky a) vyslovuje súhlas s Dohodou o Vyšehradskom patentovom inštitúte b) rozhodla, že ide o medzinárodnú zmluvu, ktorá má podľa čl. 7 ods. 5 Ústavy Slovenskej republiky prednosť pred zákonmi.
Laššáková, Jana, podpredsedníčka NR SR (2014-06-24):
Pán poslanec Baláž, nech sa páči.
G. Gál, poslanec: (2004-05-14):
O tomto ústavnom návrhu, ktorým sa mení a dopĺňa Ústava Slovenskej republiky, rokoval Ústavnoprávny výbor a Zahraničný výbor Národnej rady Slovenskej republiky. Poslanci Národnej rady, ktorí nie sú členmi výborov, ktorým bol vládny návrh ústavného zákona pridelený, neoznámili v určenej lehote gestorskému výboru žiadne stanovisko k predmetnému návrhu ústavného zákona. Vládny návrh ústavného zákona, ktorým sa mení a dopĺňa ústava, odporúčali Národnej rade Slovenskej republiky schváliť výbory, ktorým bol pridelený, nasledovne: ústavnoprávny výbor uznesením z 13. mája a zahraničný výbor uznesením z 13. mája 2004. Z uznesenia Ústavnoprávneho výboru Národnej rady Slovenskej republiky vyplýva tento pozmeňujúci a doplňujúci návrh: V čl. II sa na konci bodka nahrádza čiarkou a pripájajú sa slová: „okrem čl. I bodu 1, ktorý nadobúda účinnosť 20. júla 2004“. Gestorský výbor odporúča tento pozmeňujúci návrh schváliť. Gestorský výbor na základe stanovísk výborov k tomuto vládnemu návrhu ústavného zákona, ktorým sa mení a dopĺňa Ústava Slovenskej republiky, vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona podľa § 79 ods. 4 písm. f) a § 83 zákona o rokovacom poriadku Národnej rady Slovenskej republiky odporúča Národnej rade Slovenskej republiky tento vládny návrh ústavného zákona, ktorým sa mení a dopĺňa Ústava Slovenskej republiky, schváliť v znení schváleného pozmeňujúceho a doplňujúceho návrhu uvedeného v tejto správe, návrhov prednesených v rozprave. Prosím, pán predsedajúci, skončil som, aby ste otvorili rozpravu.
Šudík, Tomáš, poslanec NR SR (2022-12-06):
Pri tomto hlasovaní mám osobný záujem. Ďakujem.
P. Paška, predseda NR SR: (2009-09-16):
(Hlasovanie.) 138 prítomných, 84 za, 54 sa zdržalo. Schválili sme vládny návrh novely zákona č. 170 o núdzových zásobách ropy. Pán poslanec Pavlis uvedie v druhom čítaní hlasovanie o vládnom návrhu zákona č. 179 o obchodovaní s vojenským materiálom, je to tlač 1074. [Hlasovanie o vládnom návrhu zákona, ktorým sa mení a dopĺňa zákon č. 179/1998 Z. z. o obchodovaní s vojenským materiálom a o doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov a ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov , tlač 1074.]
J. Figeľ, poslanec: (2004-01-22):
Vážený pán predseda, ctené dámy kolegyne, kolegovia, pán minister, dovoľte mi predniesť správu o prerokovaní materiálu vlády, ktorým je vyhodnotenie doterajšieho priebehu Medzivládnej konferencie Európskej únie a jej perspektívy, vo výboroch tohto parlamentu. Predseda Národnej rady Slovenskej republiky svojím rozhodnutím zo 16. januára tohto roku č. 550 pridelil informáciu vlády, ktorou je vyhodnotenie doterajšieho priebehu MVK (tlač 539), budem trošku zjednodušovať, Výboru Národnej rady Slovenskej republiky pre európsku integráciu a Zahraničnému výboru Národnej rady. Za gestorský výbor určil Zahraničný výbor Národnej rady s tým, že tento podá správu o prerokovaní vládneho materiálu vo výboroch a predloží aj návrh na uznesenie Národnej rady. Výbor Národnej rady pre európsku integráciu predmetný vládny materiál prerokoval na 22. schôdzi 20. januára a odporučil Národnej rade vziať na vedomie vyhodnotenie doterajšieho priebehu Medzivládnej konferencie Európskej únie a jej perspektívy. Zahraničný výbor podobne na svojej 32. schôdzi toho istého dňa 20. januára vzal uvedený materiál na vedomie a odporučil Národnej rade vziať na vedomie vyhodnotenie doterajšieho priebehu MVK. Na základe určených rokovaní Zahraničný výbor Národnej rady Slovenskej republiky odporúča Národnej rade Slovenskej republiky vziať na vedomie materiál vlády, ktorým je vyhodnotenie doterajšieho priebehu Medzivládnej konferencie Európskej únie a jej perspektívy. Pán predseda, to je všetko z uznesenia, môžete otvoriť rozpravu k predmetnému bodu alebo prestávku, podľa dohody.
Sulík, Richard, predseda NR SR (2010-10-14):
Ďakujem pekne, pani spravodajkyňa. Prerušujem rokovanie o tomto bode programu. Predtým ako pristúpime k ďalšiemu bodu programu, rád by som ešte oznámil, že o absenciu na dnešnom rokovacom dni požiadali, o ospravedlnenie neúčasti pán Mamojka, pani Rošková a na dnes poobede aj pani Vaľová a pán Matovič. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov, o zmene a doplnení zákona č. 561/2008 Z. z. o príspevku na starostlivosť o dieťa. Vládny návrh zákona má tlač 111, návrh na jeho pridelenie na prerokovanie výborom je v rozhodnutí č. 90. Poprosím pána Mihála, aby sa ujal slova a vládny návrh zákona uviedol. (Rokovanie o vládnom návrhu zákona, ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov a o zmene a doplnení zákona č. 561/2008 Z. z. o príspevku na starostlivosť o dieťa a o zmene a doplnení niektorých zákonov v znení zákona č. 571/2009 Z. z. , tlač 111.)
Kollár, Boris, predseda NR SR (2022-10-18):
Prosím, prezentujme sa a hlasujeme. (Hlasovanie.) Prítomných 134 poslancov, za 93, proti 1, zdržalo sa 40. Konštatujem, že sme schválili vládny návrh novely zákona č. 144/2013 Z. z. o obchodovaní s určitými výrobkami, ktorých držba sa obmedzuje z bezpečnostných dôvodov. Pani poslankyne, páni poslanci, chcem vás informovať, že vláda Slovenskej republiky doručila, prosím tichšie, doručila Národnej rade návrh na skrátené legislatívne konanie o vládnom návrhu novely zákona č. 534/2021 Z. z. o štátnom rozpočte na rok 2022, je to tlač 1270, ako aj vládny návrh zákona pod tlačou 1271. Preto podávam návrh na zaradenie týchto nových bodov do programu 72. schôdze. Navrhujem, aby sme návrh vlády prerokovali ihneď. Po jeho prerokovaní by sme o ňom hlasovali. Ak Národná rada rozhodne o skrátenom legislatívnom konaní, navrhujem, aby sme bezprostredne po hlasovaní pristúpili k prvému čítaniu. Prosím, je všeobecný súhlas? (Súhlasná reakcia pléna.) Ďakujem pekne. Prosím, konštatujem teda, že sme zaradili tieto nové body do programu 72. schôdze a určili sme termín ich prerokovania. Teraz pristúpime k rokovaniu o návrhu vlády na skrátené legislatívne konanie o vládnom návrhu zákona, ktorým sa mení zákon č. 534/2021 Z. z. o štátnom rozpočte na rok 2022 . Návrh vlády je pod tlačou 1270. Prosím ministra práce, sociálnych vecí a rodiny Slovenskej republiky Milana Krajniaka, aby v zastúpení podpredsedu vlády a ministra financií návrh odôvodnil. Nech sa páči, pán minister, máte slovo.
Bugár, Béla, podpredseda NR SR (2017-10-12):
Nech sa páči, prezentujme sa a hlasujme o tomto návrhu. (Hlasovanie.) Prítomných 140 poslancov, za návrh hlasovalo 117, proti 2, zdržalo sa 21 poslancov. Sme v treťom čítaní , otváram rozpravu v rámci tohto čítania. Ako vidím, nikto sa nehlási do rozpravy, vyhlasujem ju za skončenú. Nech sa páči.
Hrnčiar, Andrej, podpredseda NR SR (2016-12-07):
Reakcia na faktickú, pani poslankyňa Šebová.
Kolíková, Mária, ministerka spravodlivosti SR (2022-05-19):
Ďakujem veľmi pekne. Ja ešte iba v skratke. Ja som za podporu rodín a nemám problém s voľnočasovými poukazmi, mám problém s tým procesom. Mám problém, že o deviatej večer pred rokovaním vlády prišiel materiál v paragrafovom znení. Mám problém s tým, že minister školstva, ktorý to má realizovať, nevie, ako to má realizovať. Ja nie som proti voľnočasovým poukazom. Je tu dopad taký na rozpočet, že sa má prijať 400 zamestnancov, 486, to je viac, ako mám na ministerstve spravodlivosti. Ako tu je, sa plánuje obrovský informačný systém viac ako za deväť miliónov bez toho, aby to prešlo riadnym procesom. Ako tu vlastne idete schvaľovať niečo pod rúškom inflácie a boja proti chudobe a nie je to tak, nie je to domyslené. Ako zbytočne to tu ohýbame. My sme za dobré nástroje boja proti chudobe. Sme za to, aby to bolo prijaté rýchlo, aby to boli dobré, kvalitné nástroje, ale tu zbytočne pripájame k tomu veci, ktoré s tým priamo nesúvisia. Ohýbame to. Na úkor našej dobrej spolupráce, na úkor pravidiel, ktoré by sme si mali všetci ctiť a vážiť. Na úkor dobrých pravidiel, pri ktorých by sa nám dobre vládlo.
Poliačik, Martin, poslanec NR SR (2016-04-27):
V živote nikdy by som nečakal, že najbližším ideovým bratom tohto vystúpenia zrejme je pán poslanec Blaha a že by som videl takúto dvojicu, pán poslanec Krajniak. To, čakal by som všeličo, ale kritiku kapitalizmu ako zatiaľ najfunkčnejšieho modelu, v ktorom je možné razantne zvyšovať životnú úroveň ľudí, tak to som teda nečakal. A čo mi ale chýbalo v tom príhovore po tej zdrvujúcej kritike, ktorá podľa mňa bola plná logických chýb? Pretože ona nehovorila o tom, že kapitalizmus perse, je zlý, ona hovorila o tom, že v slovenských podmienkach nie je dobre nastavený. A práve ale veci, ktoré ste vy spomínali, ho deformujú a krivia. Prílišné ochranné opatrenia trhu malého, nastavovanie nerovných pravidiel súťaže, to sú veci, ktoré ho krivia. A rôzne zachádzanie s rôznymi hráčmi na tom trhu, to sú veci, ktoré ho krivia. To znamená, ak, ak kapitalizmus s ľudskou tvárou, ktorý teda ste zabudli dopredstavovať, iba ste ho pomenovali, má byť nastavenie tak, aby tie isté pravidlá platili pre všetkým, aby bola vláda práva, aby neboli jedni zvýhodňovaní pred druhými na trhu, tak okej. Ale ak idete ho nahrádzať nejakým kolektivistickým novým rádom, zoštátňovaním podnikov, atď., tak sa obávam, že v tomto si určite neporozumieme. Ďakujem.
Luščíková, Darina, poslankyňa NR SR (2024-01-17):
Chcem sa veľmi pekne poďakovať všetkým, ktorí prispeli k tejto diskusii. Nebudem už menovať, všetci chceme ísť už domov, tak len veľmi rýchlo. Naozaj si veľmi vážim to rozšírenie dôvodov a... alebo spôsobu, akým sa porušujú, a skupinu osôb, ktorým sa deje to, že sa im porušujú ľudské práva, ktoré spomínala Zuzka Števulová. Ďalej by som sa chcela poďakovať, ale už tu nie je, pánovi Spišiakovi za to, že pochopil, o čom som rozprávala, a o tom, že som chcela vysti... vy... vymedziť – už fakt je naozaj pokročilá hodina –, že som chcela vlastne poukázať na to, že sú si rovnejší a rovní v tejto krajine. Ďakujem kolegyni za príspevok o médiách, pretože naozaj vďaka médiám sa dozvedáme pravdu, ale práve vďaka tým nealternatívnym médiám. Alternatívne médiá, myslím si, že o tomto prípade absolútne nepísali, a vidím, že sa už balíte, tak prajem vám veľmi príjemnú, príjemný večer a dobrú noc. Majte sa! (Potlesk.)
P. Hrušovský, predseda NR SR: (2003-10-24):
(Hlasovanie.) Prítomných je 133 poslancov, za 5, proti 96, zdržalo sa 31, nehlasoval 1. Návrh sme neschválili. Prosím, ďalší návrh.
Zmajkovičová, Renáta, podpredsedníčka NR SR (2013-03-14):
Pani poslankyňa Mezenská.
M. Hort, poslanec: (2001-09-20):
Pri tlači 11a, ktorú ste dostali, o ktorej budeme hlasovať ako o prvej, len upozorňujem na to, že tam sa pri prepise urobila jedna chyba, za novelizačný 20. bod článku teraz tam má byť VIII. Prosil by som, keby ste si to mohli opraviť v pozmeňujúcom návrhu.
Ľ. Mušková, poslankyňa: (2003-09-10):
Všetkým je nám známe, že úmysel novelizovať zákon o vysokých školách sa predovšetkým pripravoval na zavedenie spoplatnenia vysokoškolského štúdia, čo je, pán minister, myslím si, vaša osobná, nechcem povedať, srdcová agenda, ktorú ste už ako štátny tajomník na ministerstve školstva propagovali a presadzovali. Nakoniec sa stal aj politickým programom strany, ktorá vás do tejto funkcie nominovala. Vláda prijala tento podľa mňa problémový bod programu do úloh vlády pána Dzurindu na toto volebné obdobie. Osobne vás nekritizujem za to, že vláda neschválila platenie za vysokoškolské štúdium od 1. januára 2004. Tento fakt potešil poslancov HZDS a verím, že nielen ďalších poslancov opozície, ale že aj niektorých poslancov vládnej koalície, pretože sme s takýmto riešením už nielen my, ale aj ďalší nesúhlasili. Neschopnosť vlády pána Dzurindu dofinancovať vysoké školy na úroveň ostatných krajín iným spôsobom než zaťažením občanov Slovenskej republiky ďalšími poplatkami sa javí dnes ako nemorálne. Určite ste tiež potešili viac ako 100 000 študentov, orgány kompetentné do vysokého školstva hovoriť, Radu vysokých škôl, Študentskú radu vysokých škôl a Slovenskú rektorskú konferenciu, ktorá nesúhlasila s návrhom zákona práve v tomto zámere. V tomto momente ma však trápi dôvod, pre ktorý bol tento bod z návrhu zákona vynechaný. Vaše riešenie podpredseda vlády a minister financií totiž napadol ako málo tvrdé. Váš program KDH o rodine a sčasti i sociálne riešenie kompenzácie poplatkov za štúdium prepadol vo vláde na celej čiare. Ale ako si vysvetliť fakt, že zákon prešiel medzirezortným pripomienkovým konaním, kde svoje stanoviská dali určite aj vecne príslušný odbor Úradu vlády Slovenskej republiky a Ministerstvo financií Slovenskej republiky. Namieste stojí otázka, či podpredseda vlády a minister financií v jednej osobe pán Mikloš o výhradách k zákonu ešte nevedel, alebo stanovisko sekcie Ministerstva financií Slovenskej republiky má iný názor než jeho vlastný minister. Všetky predstavy, ktoré chce pripraviť minister financií v tejto oblasti, musia byť pre vás, pán minister, neprijateľné, pretože by ste museli priznať študentom a ich rodičom, že to, čo ste hovorili viac než tri roky, nie je pravda a že vaše sociálne riešenia vláda, ktorej ste členom, neakceptuje. Pán minister, chcem sa spýtať, či ste ochotný aj naďalej, podobne ako pri zákone o zriadení univerzity v Komárne, robiť medvediu službu koalícii a schvaľovať zákony, ktoré sú proti vášmu presvedčeniu. Záverom chcem iba povedať, že zákon, ktorý rieši akútne problémy vysokých škôl, podporíme do druhého čítania. Veríme, že diskusia vo výboroch, ale aj v pléne bude konštruktívna a vysoké školy dostanú novelu zákona, ktorá im pomôže. Ďakujem za pozornosť. (Potlesk.)
Gaborčáková, Soňa, poslankyňa NR SR (2017-09-05):
Úplne s vami súhlasím, že nieto peniaze v rámci zdravotnej poisťovne. A teda pán minister navrhuje práve, že to bude z peňazí navýšenia poistencov štátu, ale my vieme, že máme aj iné problémy, ktoré ste pomenovali. A preto ja hovorím, že nevyrieši to len nejaký budget, ale celková reforma tejto starostlivosti, na ktorej teda ja už minimálne rok pracujem. Ďakujem.
Hrnčiar, Andrej, podpredseda NR SR (2019-06-26):
Prosím prezentujme sa a hlasujme. (Hlasovanie.) Prítomných 139, za 44, proti 10, zdržalo sa 85. Konštatujem, že Národná rada sa uzniesla, že nebude pokračovať v rokovaní o návrhu zákona. Pristúpime k hlasovaniu o návrhu vlády na doplnenie členov Rady Slovenského pozemkového fondu (tlač 1556). Dávam slovo poverenému členovi výboru pre pôdohospodárstvo a životné prostredie poslancovi Mikulášovi Krajkovičovi, aby hlasovanie uviedol. (Hlasovanie o návrhu vlády Slovenskej republiky na doplnenie členov Rady Slovenského pozemkového fondu , tlač 1556.)
Žiga, Peter, minister životného prostredia SR (2014-05-29):
Dve minúty, pani predsedajúca.
Kollár, Jozef, poslanec NR SR (2010-12-02):
Ďakujem pekne. Aby som neostal dlžný odpovedí, pán poslanec Pelegrini. Chcem iba uviesť jeden iný príbeh, kedy sa na štatistických dátach, na tvrdých faktoch jasne preukázalo, že náklady spojené s výberom mýta sú vyššie ako obnos, ktorý predstavuje výber tohto mýta. Ja mám vážne obavy, to čo tu hovoril pán poslanec Burian, že vec vietnamských trhovníkov a pod., že je to všetko záležitosť len kontroly, kontroly, kontroly. No tak dobre, tak zaveďme elektronické pokladnice aj pre vietnamských a čínskych trhovníkov a ďalších a potom zase tam zasaďme aparát niekoľko stoviek kontrolórov, ktorí tam budú denno-denne, hlavne v soboty ráno od 8.00 – 12.00 hodiny postávať, kontrolovať a dozerať. Mám vážne obavy, že opäť náklady na tento kontrolný mechanizmus budú ďaleko, ďaleko vyššie ako výťažok alebo obnos, ktorý sa touto kontrolou získa. Takže točíte sa opäť iba v kruhu.
Fecko, Martin, poslanec NR SR (2014-03-27):
Ďakujem pekne. Chcem len pripomenúť členom osobitného kontrolného výboru na kontrolu činnosti NBÚ, že budeme sedieť dnes o 12.15 hodine vo zvyčajnej miestnosti. Ďakujem.
Baláž, Radovan, poslanec NR SR (2019-09-17):
Keďže sme odhlasovali body zo spoločnej správy a hlasovali sme aj o podanom pozmeňujúcom návrhu, dajte hlasovať, že prerokovaný návrh zákona prerokujeme v treťom čítaní ihneď.
Ľ. Jahnátek, minister hospodárstva SR: (2009-12-08):
Dohovor sa všeobecne vzťahuje na ochranné známky, ktorých zápis umožňuje národná legislatíva príslušnej zmluvnej strany vrátane netradičných viditeľných známok, akými sú napríklad hologramy, priestorové ochranné známky, farebné, polohové a pohybové známky, a takzvaných neviditeľných známok, do ktorých patria napríklad zvukové, čuchové, chuťové a hmatové známky. V záujme prispôsobenia sa vývojovým trendom v oblasti telekomunikácií bol dohovor súčasne doplnený o ustanovenia týkajúce sa elektronického podávania prihlášok ochranných známok a súvisiacich podaní. Dohovor ponecháva zmluvným stranám voľnosť pri výbere spôsobu, prostriedkov a formy komunikácie a zachováva veľmi dôležité ustanovenie dohovoru z roku 1994, ktorým sa zakazuje vyžadovať overenie alebo certifikácia podpisu pri papierovej forme komunikácie. Novým prvkom v dohovore sú nápravné opatrenia v prípade zmeškania lehôt v konaní pred úradom zo strany prihlasovateľa alebo majiteľa. Z právneho hľadiska je dohovor prezidentskou zmluvou podľa čl. 7 ods. 4 Ústavy Slovenskej republiky, ktorá priamo zakladá práva a povinnosti pre fyzické a právnické osoby, na základe čoho nie je na jeho vykonanie potrebný zákon. Podľa čl. 86 písm. d) Ústavy Slovenskej republiky podlieha dohovor vysloveniu súhlasu Národnej rady Slovenskej republiky a ratifikácii prezidentom Slovenskej republiky. Vážený pán predsedajúci, vážené panie poslankyne, páni poslanci, dovoľujem si vás požiadať o vyslovenie súhlasu s prístupom Slovenskej republiky k Singapurskému dohovoru o práve ochrannej známky z 27. marca 2006. Ďakujem pekne.
Brocka, Július, poslanec NR SR (2010-12-08):
Ďakujem tým, ktorí zdieľajú rovnaký názor na projekt megakasína pri Bratislave. Ani by som nereagoval, keby som nepočul názor kolegu Drobu. Pán kolega, vám vadí, že to podpísali ľudia, ktorí s tým nemajú problém? Veď ľudia, ktorí majú s tým problém... (Hlasy z pléna. Prerušenie vystúpenia predsedajúcim.)
V. Tomanová, ministerka práce, sociálnych vecí a rodiny SR: (2007-11-27):
V tejto súvislosti si dovolím povedať, že toto znenie bolo schválené na Hospodárskej, sociálnej rade a je plne v súlade s dohodou so zamestnávateľmi a zamestnancami. Už sa nebudem vyjadrovať, prosím, k tomu, čo tu povedala pani poslankyňa Nachtmannová a pani poslankyňa Vaľová, ktoré sa to snažili vysvetliť. Ja si dovolím spýtať sa, aj keď sa nemám spýtať: Pán poslanec, aj tu vedome klamete o tom, čo je a aké prostriedky majú byť vynaložené, tak ako ste klamali pri schvaľovaní zákona č. 461 a vložili ste mi do úst slová, ktoré som v živote nepovedala. Ďakujem. (Potlesk.)
Laššáková, Jana, podpredsedníčka NR SR (2015-09-23):
Teraz dávam slovo pánovi poslancovi Galisovi, ktorý vystupuje za klub SMER-u – sociálnej demokracie. Nech sa páči, pán poslanec.
P. Hrušovský, predseda NR SR: (2003-10-24):
Prosím, páni poslanci, prezentujme sa a hlasujme o bodoch 1 až 14 a bode 16 zo spoločnej správy. (Hlasovanie.) Prítomných je 91 poslancov, za  81, zdržali sa 2, nehlasovali 8. Návrh sme schválili. Prosím, ďalší návrh.